Държавен вестник, бр. 51, 2020 г., стр. 65

БРОЙ  51	
Д Ъ Р Ж А В Е Н  В Е С Т Н И К 	
СТР.  65  
8. „Оценка за уместност“ означава целият 
процес на събиране на информация относно 
даден клиент и последващата оценка от стра-
на на инвестиционния посредник дали даден 
инвестиционен продукт е подходящ за този 
клиент, основана и на задълбоченото разбира­- 
не от инвестиционния посредник на продукти-
те, които може да препоръча на клиента или в 
които може да инвестира от негово име.
9. „Пакет“ са продукти и/или услуги, ко-
ито се предлагат едновременно, като същите 
са налични и поотделно и клиентът запазва 
правото си на избор да закупи от инвести-
ционния посредник всеки един компонент от 
пакета поотделно.
10. „Пакетен продукт“ са продукти и/или 
услуги, които се предлагат едновременно и 
най-малко един от предлаганите продукти 
или услуги не е наличен отделно за клиента.
11. „Под наблюдение“ е предоставяне на 
услуги на клиенти под отговорността на на-
блюдаващия служител на инвестиционния 
посредник, който притежава подходяща ква-
лификация и опит.
12. „Подходящ опит“ е изпълнение на 
задължения във връзка с предоставяне на 
информация относно финансови инструменти, 
инвестиционни съвети на клиенти или инвес-
тиционни или допълнителни услуги най-малко 
6 месеца въз основа на пълно работно време.
13. „Пригодност“ е степента, в която за 
дадено лице се счита, че притежава добра 
репутация и поотделно и колективно с други 
лица достатъчно знания, умения и опит, съот-
ветстващи на спецификата на осъществяваните 
от инвестиционния посредник дейности и ос-
новните рискове, на които той е изложен или 
може да бъде изложен. Пригодността обхваща 
и изискване лицето да е честно, почтено и 
независимо, както и неговата способност да 
отделя достатъчно време за изпълнение на 
задълженията си в инвестиционния посредник.
14. „Робо съвет“ означава (пълно или 
частично) предоставяне на инвестиционни 
съвети или услуги по управление на портфейл 
чрез автоматизирана или полуавтоматизира-
на система, използвана като инструмент за 
обслужване на клиентите.
15. „Съставен продукт“ е отделният про-
дукт и/или услуга, който представлява част 
от пакета или пакетния продукт.
§ 2. (1) Всеки документ, който тази наредба 
изисква да бъде съставен в писмена форма, 
може да бъде съставен като електронен до-
кумент, при условие че е подписан съгласно 
ЗЕДЕУУ и е осигурено съответното спазване 
на другите изисквания на наредбата.
(2) В случаите, когато електронният доку-
мент съдържа електронно изявление, адресатът 
на което е Комисията или заместник-пред-
седателят, то се подписва с квалифициран 
електронен подпис.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 3. (1) Инвестиционните посредници по 
чл. 10, ал. 1 и 2 от ЗПФИ извършват обучение 
и оценка на пригодността на членовете на 
управителните органи и на контролните ор-
гани и на лицата по чл. 68, ал. 1 от ЗПФИ, за 
които не е извършвана оценка на пригодност 
и които са назначени преди влизане в сила на 
наредбата, в срок до 12 месеца от влизането є 
в сила, а значимите инвестиционни посредни-
ци в срок до 6 месеца от влизането є в сила.
(2) Инвестиционните посредници по чл. 10, 
ал. 3 от ЗПФИ, финансовите холдинги и 
финансовите холдинги със смесена дейност 
извършват обучение и оценка на пригодността 
на членовете на управителните органи и на 
контролните органи, назначени преди влизане 
в сила на наредбата, в срок до една година 
от влизането є в сила.
(3) Резултатите от извършените оценки 
на пригодността по ал. 1 и 2 се представят в 
Комисията в срок 7 работни дни от извърш-
ването им.
§ 4. Инвестиционните посредници, финан-
совите холдинги и финансовите холдинги със 
смесена дейност изготвят вътрешните правила, 
политиките и процедурите по наредбата в 
срок до шест месеца от влизането є в сила.
§ 5. Изискванията на тази наредба не се 
прилагат за започнали преди влизането є в 
сила производства.
§ 6. В Наредба № 50 от 2015 г. за капита-
ловата адекватност, ликвидността на инвес-
тиционните посредници и осъществяването 
на надзор за спазването им (обн., ДВ, бр. 52 
от 2015 г.; доп., бр. 63 от 2016 г.; изм. и доп., 
бр. 11 и 66 от 2019 г.) в чл. 15 се правят след-
ните изменения:
1. Алинея 1 се изменя така:
„(1) За издаване на разрешение по чл. 61, 
ал. 3 от ЗПФИ инвестиционният посредник 
представя в комисията доказателства за по-
криване на изискванията по чл. 61, ал. 3 и 4 
от ЗПФИ.“
2. Алинея 2 се изменя така:
„(2) Комисията по предложение на за-
местник-председателя издава разрешението 
по чл. 61, ал. 3 от ЗПФИ при съответното 
прилагане на чл. 76.“
3. Алинеи 3 – 5 се отменят.
§ 7. Наредба № 38 от 2007 г. за изисква-
нията към дейността на инвестиционните 
посредници (обн., ДВ, бр. 67 от 2007 г.; изм. 
и доп., бр. 60 от 2008 г.; доп., бр. 39 от 2009 г.; 
изм. и доп., бр. 89 от 2011 г., бр. 52 от 2015 г., 
бр. 4 от 2016 г.) се отменя.
§ 8. Наредба № 16 от 2004 г. за условията и 
реда за извършване на маржин покупки, къси 
продажби и заем на финансови инструменти 
(загл. изм. – ДВ, бр. 45 от 2008 г.) (обн., ДВ, 
бр. 65 от 2004 г.; изм. и доп., бр. 45 от 2008 г., 
бр. 1 от 2013 г.; изм., бр. 52 от 2015 г.) се отменя.